**Amman** yw prifddinas a dinas fwyaf Gwlad Iorddonen. Hi hefyd yw'r ddinas fwyaf boblog, a chanolfan economaidd, gwleidyddol a diwylliannol y wlad. Lleolir Amman i'r gogledd o ganol y wlad ac mae ganddi boblogaeth o 374,681. Ceir arwynebedd o oddeutu 1,680 cilometr sgwâr (648.7 milltir sgwâr). Caiff ei hystyried yn un o'r dinasoedd Arabaidd mwyaf modern gyda'i diwydiant twristiaeth yn ffynnu, o Arabia ac Ewrop. Yn 2014 ymwelodd dros ddwy filiwn a'r ddinas, gan ei gwneud y bumed cyrchfan twristaidd fwyaf yn Arabia.

Hanes
-----

Mae'r dystiolaeth gynharaf o anheddiad dynol yn Amman mewn safle Neolithig o'r enw 'Ain Ghazal, lle cafwyd hyd i rai o'r cerfluniau dynol hynaf ac sy'n dyddio i 7250 CC. Yn ystod Oes yr Haearn, roedd y ddinas yn cael ei hadnabod fel **Ammon**, yn gartref i Deyrnas yr Ammoniaid. Fe'i enwyd yn "Philadelphia" yn ystod ei chyfnodau Groegaidd a Rhufeinig, ac o'r diwedd fe'i galwyd yn Amman yn ystod y cyfnod Islamaidd. Mae'r ddinas fodern yn dyddio o ddiwedd y 19g pan ymsefydlodd mewnfudwyr yr Ymerodraeth yr Otomaniaid ym 1867. Sefydlwyd cyngor ddinesig cyntaf Amman cyntaf yn 1909.

Dinas Amman oedd prifddinas yr Ammoniaid y cyfeirir atynt yn y Beibl. Mae olion archaeolegol Groegaidd a Rufeinig i'w gweld hyd heddiw; yr enwocaf yw'r amffitheatr Rufeinig yng nghanol y ddinas.

Ar ôl y cyfnod Rhufeinig aeth Amman, nad oedd yn dref bwysig iawn dan yr ymerodraeth, yn bentref di-nod. Dan reolaeth Prydain yng ngwlad Iorddonen dechreuodd ffynnu eto ac yn 1946 daeth yn brifddinas y wlad annibynnol newydd.

Tyfodd y boblogaeth yn sylweddol o ganlyniad i'r rhyfeloedd rhwng Israel a'r gwledydd Arabaidd yn 1948, 1967, a 1973, wrth i nifer o ffoaduriaid Palesteinaidd gyrraedd y ddinas. Yn 1970 arweiniodd y tensiynau rhwng y ffoaduriaid a llywodraeth y wlad at ymladd yn y strydoedd.

Ers hynny mae nifer fawr o'r ffoaduriaid wedi dychwelyd i'r Lan Orllewinol.

Etymoleg
--------

Tarddiad y gair "Amman" yw "Rabbath Ammon", sef enw'r Ammoniaid arni yn y 13g, gyda "Rabbath" yn golygu 'prifddinas' neu brif le'r brenin'. Yn y Beibl hebraeg, fe'i gelwir yn "Rabbat ʿAmmon", ond yn ôl y Groegwr Ptolemi II Philadelphus a deyrnasai rhwng 283 a 246 CC ac a oresgynnodd y wlad, "Philadelphia" oedd yr enw, gair a ddeilliodd o'i lysenw ef ei hun - Philadelphus.

Daearyddiaeth
-------------

Lleolir Amman ar Lwyfandir Boncyn y Dwyrain, ucheldir a nodweddir gan dair prif wadi (neu ddyffryn) sy'n rhedeg drwyddo. Yn wreiddiol, adeiladwyd y ddinas ar saith bryn. Nodweddir tir Aman gan ei fynyddoedd. [70] Mae'r ardaloedd pwysicaf yn y ddinas wedi eu henwi ar ôl y bryniau neu'r mynyddoedd y maent yn gorwedd arnynt.

Mae drychiad yr ardal yn amrywio o 700 i 1,100 metr (2,300 i 3,600 troedfedd). Lleolir Al-Salt ac al-Zarqa i'r gogledd-orllewin a'r gogledd-ddwyrain, yn y drefn honno, ac mae Madaba wedi'i leoli i'r gorllewin, al-Karak a Ma'an i'r de-orllewin a'r de-ddwyrain o Amman, yn y drefn honno. Mae un o'r unig ffynhonnau sy'n weddill yn Amman bellach yn cyflenwi dŵr i Afon Zarqa.

Cyfeiriadau
-----------

1. ↑  "Revealed: the 20 cities UAE residents visit most". Arabian Business Publishing Ltd. 2015-05-01. Cyrchwyd 2015-09-21.
2. ↑  "Population stands at around 9.5 million, including 2.9 million guests". *The Jordan Times*. The Jordan News. 2016-01-22. Cyrchwyd 2016-01-22.
3. ↑  "Top 100 International Tourist Destination Cities by Country" (PDF). *Euromonitor*. Euromonitor/. 2015-01-24. Cyrchwyd 2015-10-05.
4. ↑  "Westernized media in Jordan breaking old taboos — RT". Rt.com. Cyrchwyd 2012-11-28.
5. ↑  "Number of tourists dropped by 14% in 2013 — official report". *The Jordan Times*. The Jordan News. 2014-02-08. Cyrchwyd 2015-09-21.
6. ↑  "About GAM => History". *Greater Amman Municipality*. Archifwyd o'r gwreiddiol ar 2015-10-02. Cyrchwyd 2015-09-22. Unknown parameter `|deadurl=` ignored (help)
7. ↑  "MISDAR". *mansaf.org*. Cyrchwyd 2015-09-22.
8. ↑  Ham, Anthony; Greenway, Paul (2003). *Jordan*. Lonely Planet. t. 19.
9. ↑  Donagan, Zechariah (2009). *Mountains Before the Temple*. Xulon Press. t. 236. ISBN 978-1615795307.
10. ↑  Bou, Jean (2009). *Light Horse: A History of Australia's Mounted Arm*. Cambridge University Press. t. 159.
11. ↑  "ارتفاعات مناطق عمان الكبرى عن سطح البحر – ارتفاع محافظات المملكة الاردنية عن سطح البحر". *Aswaq Amman* (yn Arabic). Archifwyd o'r gwreiddiol ar 2016-01-26. Cyrchwyd 24 Medi 2015. Unknown parameter `|dead-url=` ignored (help)CS1 maint: unrecognized language (link)
12. ↑  "Jordan Basim-Geography, population and climate". *Food and Agricultural Organization of the United Nations*. FAO. 2009. Cyrchwyd 2015-09-24.